Ενα θέμα που αφορά αρκετούς που έχουν τέτοιες επιχειρήσεις στο τελευταίο   ΠΕΠ του ΕΣΠΑ που έτρεξε το 2013. Ερώτηση, επειδή έχω μια περίπτωση με β κατηγορίας και δεν έτυχε να  δω τον χειρισμό τους στην πράξη παρά μόνο στην θεωρία, στο συγκεκριμένο πρόγραμμα πως χειριζόμαστε τις δυνητικά επιχορηγούμενες αποσβέσεις και δαπάνες ? Η οποίες να τονίσω πως έγιναν στο 2014 και κάποιες θα γίνουν στο 2015 αλλά τα χρήματα και η έγκριση των δαπανών θα γίνει   τέλος 2015 ή στο 2016. 

ΛΟΓΙΣΤΙΚΗ ΑΝΤΙΜΕΤΩΠΙΣΗ ΤΩΝ ΕΠΙΧΟΡΗΓΗΣΕΩΝ ΤΟΥ ΠΡΟΓΡΑΜΜΑΤΟΣ ΕΝΙΣΧΥΣΗ ΜΜΕ ΠΟΥ ΔΡΑΣΤΗΡΙΟΠΟΙΟΥΝΤΑΙ ΣΤΟΥΣ ΤΟΜΕΙΣ ΜΕΤΑΠΟΙΗΣΗΣ, ΤΟΥΡΙΣΜΟΥ, ΕΜΠΟΡΙΟΥ-ΥΠΗΡΕΣΙΩΝ ΕΣΠΑ 2007-2013.
Λογιστική αντιμετώπιση επιδοτήσεων  Στο πλαίσιο του προγράμματος «εθνικό αποθεματικό απροβλέπτων» του ΕΣΠΑ επιχορηγούνται δαπάνες (Ενοίκια, ΔΕΚΟ, αναλώσιμα, μισθοδοσία) όχι πάγια. Ποιος θα ήταν ο πιο σωστός τρόπος λογιστικής αντιμετώπισης και καταχώρισης σε βιβλία Β και Γ κατηγορίας (αφαιρετικά στις επιδοτούμενες δαπάνες, ή προσθετικά στο τζίρο της επιχείρησης); Στην περιοδική ΦΠΑ θα εμφανιστεί στον κωδ.310, και στην εκκαθαριστική  στον κωδ.611; ΑΠΑΝΤΗΣΗ Τα ποσά των επιχορηγήσεων δεν είναι αφορολόγητα, εκτός αν για συγκεκριμένη μορφή επιχορήγησης υπάρχει ρητή αναφορά για απαλλαγή. Συνεπώς, τα ποσά αναγράφονται ως έχουν στα λογιστικά βιβλία, ενώ παράλληλα καταχωρίζονται και τα επιχορηγούμενα έξοδα-δαπάνες. Συγκεκριμένα: Α) Απλογραφικά βιβλία Το έσοδο της επιχορήγησης, καταχωρίζεται στο απλογραφικό βιβλίο (ΕΣΟΔΩΝ-ΕΞΟΔΩΝ), κατά την ημερομηνία της είσπραξής του και της ταυτόχρονης έκδοσης του τιμολογίου της παρ. 3, του άρθρου 6, του ΚΦΑΣ. Σκόπιμο είναι να χρησιμοποιείται ιδιαίτερη στήλη με τίτλο: «Επιδότηση ΕΣΠΑ» κ.λπ. Περαιτέρω, τα ποσά των επιχορηγήσεων αυτής της κατηγορίας (δηλ. για κάλυψη γενικών εξόδων), αναφέρονται, για πληροφοριακούς λόγους, στο έντυπο Ε3, στον κωδικό 681 του πίνακα Ε. Εν συνεχεία, το ποσό της επιδότησης θα αναγραφεί και στους κωδ. 273 ή 282 ή 278, κατά περίπτωση, του ως άνω εντύπου, προκειμένου να συμψηφιστεί με τα συνολικά έξοδα της επιχείρησης. Β) Διπλογραφικό βιβλία Αν τηρούνται διπλογραφικά βιβλία του ΚΦΑΣ, τα ποσά συμπεριλαμβάνονται σε υπολογαριασμούς του λογαριασμού 74. ΕΠΙΧΟΡΗΓΗΣΕΙΣ ΚΑΙ ΔΙΑΦΟΡΑ ΕΣΟΔΑ ΠΩΛΗΣΕΩΝ του ΕΓΛΣ, ενώ στο Ε3 θα εγγραφούν στον κωδικό 465 του πίνακα Η. Όσον αφορά τις δηλώσεις του ΦΠΑ και κυρίως την εκκαθαριστική δήλωση, το ποσό της επιχορήγησης θα πρέπει να περιληφθεί στον κωδικό 611, γιατί κάτω από προϋποθέσεις μπορεί να ληφθεί υπ’ όψη στη δημιουργία του κλάσματος της αναλογικής έκπτωσης ΦΠΑ (pro-rata). Συγκεκριμένα εάν η επιχείρηση δεν πραγματοποιεί άλλες πράξεις, για τις οποίες να έχει υποχρέωση δημιουργίας pro-rata, πέραν της επιχορήγησης, τότε δεν δημιουργεί κλάσμα pro-rata. Εάν όμως πραγματοποιεί άλλες πράξεις εξ’ αιτίας των οποίων έχει υποχρέωση δημιουργίας pro-rata (π.χ. έσοδα από ενοίκια, χωρίς να έχει επιλέξει το καθεστώς φορολόγησης), τότε θα πρέπει στον παρονομαστή του κλάσματος (κωδικός 403) να συμπεριλάβει και το ποσό της επιχορήγησης. Συγκεκριμένα στην εγκύκλιο Πολ. 1056/2002 διευκρινίζεται ότι λαμβάνονται υπόψη για τον προσδιορισμό της αναλογίας έκπτωσης (προστίθενται στον παρανομαστή) μόνο οι επιδοτήσεις, επιχορηγήσεις, οικονομικές ενισχύσεις που δεν συνδέονται άμεσα με την τιμή και μόνο στην περίπτωση που υφίσταται ήδη μερικό δικαίωμα έκπτωσης, λόγω πραγματοποίησης πράξεων υπαγομένων στο φόρο, τόσο με δικαίωμα έκπτωσης, όσο και χωρίς δικαίωμα έκπτωσης. Σημειώνεται δε ότι το ποσό της επιδότησης περιλαμβάνεται στον κωδ. 310 της περιοδικής ΦΠΑ σύμφωνα με τις οδηγίες της Πολ. 1071/2002. 

......περιλαμβάνεται στον κωδ. 310 της περιοδικής ΦΠΑ σύμφωνα με τις οδηγίες της Πολ. 1071/2002 Γιατι δεν βρίσκω κάτι σχετικο στην αντιστοιχη παραπομπη της ανω πολ .(αρθρο 22) Στο τμήμα ελεγχου της δου μου ειπαν να μην  συμπεριλαβω την επιχορηγηση στην περιοδικη. 

Σε ευχαριστώ αλλά οι δαπάνες πως θα πρέπει να περνιούνται στο στα βιβλία ? σε κάποια ιδιαίτερη στήλη? 

Για το λόγο ότι δεν μπορούσα να κάνω ξεκάθαρα διαχωρισμό, περνούσα τα πάντα κανονικά, όπου έπρεπε την κάθε δαπάνη, μισθοδοσία κλπ, οπότε με την καταχώρηση του εσόδου μειώνεις τα έξοδα γενικώς.  Νομίζω ότι με τις καθυστερήσεις που υπάρχουν στις πληρωμές, δεν μπορείς να κάνεις διαφορετικά, τουλάχιστον για τα απλογραφικά.  Κανονικά αν οι πληρωμές γινόταν σε χρόνο που γίνεται η δαπάνη, πχ επιδότηση θέσης απο ΟΑΕΔ, την περνάς αφαιρετικά στην δαπάνη της μισθοδοσίας. Ταπεινή μου άποψη, μετά απο το ψάξιμο που έκανα. 

Ακόμα και αν στην χρήση πχ 2014 σου εμφανιστεί ζημία, την μεταφέρεις επόμενη χρήση και βάζοντας εκεί την πληρωμή το ισοσκελίζεις, ως πραγματικό αποτέλεσμα. 

Ναι έτσι είναι , στο συγκεκριμένο πρόγραμμα που αναφέρω τα περνάς κανονικά στις κανονικές τους στήλες, το γράφει στον οδηγό υλοποίησης του προγράμματος. Και οι αποσβέσεις και όλες οι σχετικές δαπάνες κανονικά στα έξοδα της χρήσης. Και όταν και εαν πληρωθείς μόνο τότε θα φορολογηθείς για την σχετική περίοδο. 

Έχω περίπτωση ΕΣΠΑ 2007-2013 Μεταποίησης-Τουρισμού-Εμπορίου-Υπηρεσιών.   Η επιχορήγηση αυτή δεν αφορά μόνο πάγια, αλλά και λειτουργικές δαπάνες. Στο τιμολόγιο όμως δε διαχωρίζεται το ποσό που αφορά πάγια και το ποσό που αφορά δαπάνες. Άρα, κάπως διαφορετικά θα πρέπει να γίνει η εγγραφή.   Μέχρι τώρα στα απλογραφικά ήξερα ότι θα καταχωρηθεί αφαιρετικά στα πάγια. Όταν η επιχορήγηση για αγορά παγίων καταβάλλεται στο επόµενο έτος από την αγοράς, η επιχείρηση υπολογίζει τις αποσβέσεις του παγίου στη συνολκή αξία αγοράς του στη χρήση εντός της οποία αγοράσθηκε το πάγιο και στη µειωµένη τιµή αγοράς για τις επόµενες χρήσεις. 

Απο που προκύπτει αυτό? νομίζω οτι αφορούσε αναπτυξιακά προγράμματα αυτή η αντιμετώπιση και όχι τα ΠΕΠ. Πάντως συνήθως στα προγράμματα υπάρχουνε οδηγίες για την λογιστική αντιμετώπιση των επιχορηγούμενων δαπανών-αγορών. 

καλησπέρα,   έχω κι εγώ το ίδιο θέμα, ΕΣΠΑ 2007-2013 Μεταποίησης-Τουρισμού-Εμπορίου-Υπηρεσιών   έχω λάβει μέρος της επιχορήγησης που αφορά πάγια και δαπάνες.   έχω εκδώσει τιμολόγιο και το καταχώρισα στον λ.74   πως θα καταχωρίσω τις αποσβέσεις και πως θα μειώσω τις δαπάνες;   μπορείτε να με παραπέμψετε σχετικά;    ευχαριστώ εκ των προτέρων  

κάποιος συνάδελφος μπορεί να με παραπέμψει σχετικά  ; 

σε περίπτωση που μια επιχειρηση με απλογραφικά εισέπραξε προκαταβολή επιδότησης για (μελλοντική)αγορά παγιων αυτή πως την αντιμετωπίζουμε;η προκαταβολή δώθηκε το 2015 και τα πάγια (υλοποίηση) αγοράσθηκαν το 2016,αρα δεν υπάρχουν αποσβέσεις το 2015 ώστε να λειτουργήσει αφαιρετικά η επιδότηση...
 
ΚΆΠΟΙΟΣ ΝΑ ΒΟΗΘΗΣΕΙ ΣΤΙΣ ΔΥΣΚΟΛΕΣ ΣΤΙΓΜΕΣ; 
;
 
2 πράγματα μπορούν να γίνουν 1 ) ή ως έσοδο την προκαταβολή στο 2015 ή 2) αφαιρετικά στο 2016 . Σε κάθε περίπτωση η χρονική στιγμή που το έσοδο θεωρείται βέβαιο θα πρέπει να γίνει και η εγγραφή.
 

μα η επιδότηση παγίων λειτουργεί αφαιρετικά του κόστους των παγίων.αλλα ακόμα αν μπει ως εσοδο θα φορολογηθει εφάπαξ την μια χρονιά και υστερα οι αποσβεσεις θα γινονται σε όλο το ποσό.
 
αν είχες δώσει προκαταβολή για την αγορά των παγίων θα έκανες απόσβεση σε αυτή?
 


 οπότε ομοίως.
 

πολύ σωστά άρα στο 2016 η εγγραφή αφαιρετικά . Τώρα με τις ΜΥΦ είναι το άλλο θέμα.
 

Οτι αφορά τα πάγια, σαν μειωτικό στοιχείο στην αξία παγίου ανάλογα με το ποσοστό της επιδότησης.
 


 Οτι αφορά τα έξοδα εγω θα προτιμούσα την τροποποιητική με μείωση εξόδων στα αντίστοιχα έτη, αν και δεν αποκλείω και την περίπτωση μεταφορά ζημιάς όπου εξυπηρετεί.....
 


 ΜΥΦ στο έτος που εισπράττονται... δεν είναι ανάγκη να συμβαδίζουν
 

Η τροποποιητική δεν στέκει 1ον   διότι βεβαιώθηκαν τώρα άρα απο εδώ και πέρα θα πρέπει να δηλωθούν  2ον θα υπάρχει πρόστιμο απο 100 έως 500 € ανάλογα με την κατηγορία βιβλίων και το αποτέλεσμα της τροποποιητικής. Τέλος για τα ΜΥΦ το ερώτημα είναι πότε τα στέλνει ο φορέας για να τα στείλουμε και εμείς .
 

Σε επιδότηση ΕΣΠΑ που αφορά πάγια πως το χειριστηκατε:
 


 1) οταν το πάγιο εχει αποσβεστει πλήρως και η επιδότηση εισπράττεται την επόμενη χρονια?
 


 2) όταν το πάγιο αποσβένεται π.χ. για 10 ετη και εισπράττεται η επιχορήγηση, υπάρχει μια οδηγία του ΣΛΟΤ ( θεωρω αφορά λογιστικη αντιμετώπιση, και οχι φορολογική) που αναφέρει οτι αντίστοιχα αποσβενουμε και την επιχορηγηση για τα εναπομείναντα ετη.πως μπορεί να γίνει αυτο σε απογραφικά βιβλία?? Πως αντιμετωπίζετε την επιδότηση σε αυτή την περίπτωση? Μηπως χρειάζεται απομείωση του πάγιου με την επιδότηση και μετα απόσβεση στην υπόλοιπη αξία? 
 


 3) Υπαρχει περίπτωση οπου ενα πάγιο αγοράστηκε π.χ. το 2018 με αξια 100,00 ευρω και θα αποσβεστει με 10 ευρω. Το 2019 θα έρθει η επιδότηση 100% του πάγιου. Στη συγκεκριμένη περίπτωση δεν μπορω να κανω απομείωση του παγιου γιατι θα καταλήξει αρνητικό. Επίσης πως μπορώ να κανω απόσβεση την επιδότηση για τα εναπομείναντα χρόνια σε απογραφικά βιβλία με βάση την οδηγία του ΣΛΟΤ?
 


 Ευχαριστώ εκ των προτέρων
 
